ཕ་ཝང༌།
ཕ་ཝང་ཟེར་བ་དེ་ནི་གཤོག་པ་ཡོད་ལ་སོ་ཡང་ཡོད་པའི་བྱ་མ་ཡིན་པ་ཙི་ཙི་
མ་ཡིན་པ་ཞིག་རེད། དེས་བྱིའུ་གཞན་རྣམས་དང་མཉམ་དུ་བྱ་ཁྲལ་མཇལ་གྱི་
མེད༌པས༌ཉིན༌ལྟར༌ཚང༌ནང༌དུ༌ཉལ༌ནས༌བསྡད༌དེ༌ལས༌ཀ༌གང༌ཡང༌མི༌བགྱིད་
པར་མཐར་རང་གི་ལྟོ་ཡང་རག་གི་མེད། ཉིན་ཞིག་ཕ་ཝང་གྲོད་པ་ལྟོགས་ཏེ་ཁང་
བྱིའུ་ཡི་མདུན༌དུ༌ཕྱིན༌ནས༌རང༌གི༌གཤོག་པ་བསྟན་ནས་བྱིའུ་ཡིན་ཁུལ་གྱིས།
མཛའ་བརྩེ་དང་ལྡན་པའི་ཨ་ཅག་ཁང་བྱིའུ་ལགས་ད་ལམ་ཁྱེད་དང་ཐུག་འཕྲད་
མ༌བྱུང༌བར་ཉིན་ཤས་སོང༌བའི༌རིང༌ཁྱེད་ནི་སྔར་བཞིན་ཞལ་གདངས་མཚར་
བས་ང་ནི་དགའ་སྤྲོ་ཤིན་ཏུ་ཆེ་བྱུང་ཟེར་བཤད། ཁང་བྱིའུ༌ཡིས་ཨ་ལྕེ་ཕ་ཝང་
ལགས་ངས་ཀྱང་ཁྱེད་ རང་དྲན་བྱུང་ཟེར། ཕ་ཝང་གིས་ཁ་ཚེར་ཚེར་ངང་ནས་
ཐུགས་རྗེ་ཆེ་ཐུགས་རྗེ་ཆེ་ཨ་ཅག་ཁང་བྱིའུ་ལགས་ད་རེས༌ང༌ཞིང༌ཁ༌འདེབས་
རན་པས་ཁྱོད་ཀྱིས་སོན་ཁལ་གཅིག་གཡར་རོགས་གནང་། སྟོན་ཁ་གཡུལ་ལས་
བཏང་རྗེས་སྐྱིན་ཚབ་ཕུལ་ཆོག་ཟེར་ཞུ་བ་འཐེན་པས་ཁང་བྱིའུ་ཡིས་འབྲུ་ཁལ་
གཅིག་གཡར་པོ་བཏང༌། ཕ་ཝང་གིས་ཁ་ཚེར་ཚེར་ངང་ནས་ཐུགས་རྗེ་ཆེ་ཐུགས་
རྗེ་ཆེ་ཟེར་བཤད་དེ་ཚང་དུ་ལོག
དེ༌ནས༌བཟུང༌སྟེ༌ཕ༌ཝང༌གིས༌ཟླ༌བ་ཁ་ཤས་ཤིག་ཁང་བྱིའུ་ནས་གཡར་
བའི་འབྲུ་དེ་དག་ཟོས་ཏེ་ཉིན་ལྟར་ཉལ་ནས་བསྡད། འབྲུ་ཁལ་གཅིག་དེ་རྫོགས་
ནས་ཟ་རྒྱུ་མེད་པར་གྱུར་མཚམས་ཕ་ཝང༌ཙི་ཙིའི་མདུན་དུ་ཕྱིན་ནས་རང་གི་སོ་
-334-

བསྟན་ཏེ་ཙི་ཙི་ཡིན་ཁུལ་གྱིས་ཞང༌པོ་ཙི་ཙི་ལགས་ད་ལམ་ཁྱེད་མ་མཇལ་རིང་
ཁྱེད་ནི་སྔར་བཞིན་ཞལ་མདངས་མཚར་བས༌ང་ནི་དགའ་སྤྲོ་ཆེ་བྱུང་ཟེར། ཙི་
ཙིས་བཤད་དོན་ཨ་ཅག་ཕ་ཝང་ལགས་ང་ཡང་ཁྱེད་རང་ཐུག་འདོད་ཆེན་པོ་བྱས་
ནས་བསྡད་ཡོད་ཟེར། ཕ་ཝང་གིས་ཐུགས་རྗེ་ཆེ་ཟེར་བཞིན་ཁ་ཚེར་ཚེར་ངང་
ནས༌ཞང༌པོ༌ཙི༌ཙི༌ལགས༌ད༌རེས་ཁྱེད་རང་ལ་རེ་བ་ཆེན་པོ་ཞིག་ཞུ་རྒྱུ་ཡོད་པས་
ཁྱེད་ཀྱིས་སྒྲུབས་རོགས་གནང་ཟེར་བ་ལ་ཙི་ཙིས་འགྲིག་གི་རེད། ད་རེས་ལན་
གཅིག་ཕེབས་པ་ལ་ངས་མ་སྒྲུབ་ན་ག་ལ་འགྲིག་ཟེར། ཕ་ཝང་གིས་ཞང་པོ་
ཙི་ཙི་ལགས་ཁྱེད་རང་གིས་ང་ལ་གྲོ་བྲེ་གང་ནས་བཅུ་བར་གཡར་རོགས་གནང་།
ངའི་ཞིང་ཁ་འདེབས་ཀྱི་ཡིན་པས་རྗེས་སུ་སྟོན་ཁ་གཡུལ་ལས་བཏང་རྗེས་ཁྱེད་
རང་ལ་སྐྱིན་ཚབ་ཕུལ་ཆོག་ཟེར་ཞུ་བ་འཐེན་པས། ཙི་ཙིས་གྲོ་བྲེ་བཅུ་གཡར་པོ་
བཏང་བ་དང་ཕ་ཝང་གིས་རང་གི་རས་ཕད་ནང་དུ་བླུགས་ནས་ཚང་དུ་ལོག
དེ་ནས་སྟོན་ཁ་ཤར་ཏེ་ཁང་བྱིའུ་ཡིས་ཕ་ཝང་ལ་གཡར་པོ་བཏང་བའི་འབྲུ་
ཁལ་གཅིག་དེ་ལེན་པར་འགྲོ་དུས་ལམ་བར་དུ་ཐུག་ཀྱང་ཕ་ཝང་གིས་གཡོ་རྒྱུའི་
ངང༌ནས༌རང༌གི༌གཤོག༌པ༌སྦས༌ཏེ༌རང༌གི་སོ༌བསྟན༌ནས༌ཙི་ཙི་ཡིན་ཁུལ་བྱས་
ནས་བསྡད། ཡང་ཉིན་ཞིག་ཙི་ཙིས་ཕ་ཝང་ལ་གཡར་བའི་གྲོ་བྲེ་བཅུ་དེ་ལེན་
པར་འགྲོ་དུས་ཚང་གི་སྒོ་འགྲམ་དུ་འཕྲད་ཀྱང་གཡོ་སྒྱུ་ཆེ་བའི་ཕ་ཝང་གིས་རང་
གི༌སོ༌སྦས༌ཏེ༌གཤོག༌པ༌བསྟན༌ནས༌འཕུར་ཁུལ་བྱས་ནས་བསྡད། ཕ་ཝང་གིས་
བྱ༌ཁྲལ༌བསྡུ༌སྐབས༌སོ༌བསྟན༌ནས༌ཙི༌ཙི༌ཡིན༌ཁུལ༌བྱས༌པ༌དང༌། བྱི་ཁྲལ་བསྡུ་
སྐབས་གཤོག་པ་བསྟན་ནས་བྱིའུ་ཡིན་ཁུལ་བྱས་པས་མཐར་ཕ་ཝང་དེ་ཉིད་
འདབ་ཆགས་དང་བྱི་བ་ཚང་མས་མཐོང་ཆུང་བྱ་ཡུལ་ཞིག་ཏུ་གྱུར་རོ། །
-335-

ལྷ་སའི་དམངས་ཁྲོད་སྒྲུང་གཏམ།
sala solar eng. cn
Butanabassa
zave/dio/media
བསྡུ་སྒྲིག་མཁན། ལྷ་ས་མང་ཚོགས་སྒྱུ་རྩལ་ཁང་གི་ཟླ་བ་བཀྲ་ཤིས།
5 1990.5.20
made a 3 yeater le meleyballigent blesહત ઝુ
-336-

གཏམ་རྒྱུད།